Diari Oficial de la Generalitat Valenciana


Sumari del DOGV 1652, del 29-10-1991 (1991/823048)

DECRET 174/1991, de 15 d'octubre, del Consell de la Generalitat Valenciana, pel qual es designen els representants de la Comunitat Valenciana en el Consell Superior de Transit i Seguretat de la Circulació Vial.
------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1991/10/15/174/dof/vci/html**

### Dades del document

Número de DOGV
:   1652

Data del DOGV
:   29-10-1991

Secció del DOGV
:   AUTORITATS I PERSONAL

Número del document
:   1991/823048


Data del document
:   15-10-1991

Organisme emissor


Tipus de document
:   Decret

Anàlisi jurídica

Decret 174/1991, de 15 d'octubre, del Consell de la Generalitat Valenciana, pel qual es designen els representants de la Comunitat Valenciana en el Consell Superior de Trànsit i Seguretat de la Circulació Vial.  
La Llei 18/1989, de 25 de juliol, de Bases sobre Trànsit, Circulació de Vehicles de Motor i Seguretat Vial, establí la creació del Consell Superior de Trànsit i Seguretat de la Circulació Vial per tal de disposar d'un òrgan de caràcter consultiu que afavorís la coordinació entre les diferents administracions públiques, i també amb les organitzacions professionals, econòmiques, socials, i de consumidors i usuaris més directament relacionades amb aquestes matèries.  
L'esmentada Llei fou desplegada pel Reial Decret Legislatiu 339/1990, de 2 de març, en què es regula el citat consell superior, si bé la composició i el funcionament dels seus distints òrgans quedà ajornada fins a la recent publicació del Reial Decret 1124/1991, de 12 de juliol.  
Segons aquest, el citat òrgan, que transforma i amplia l'anterior Comissió Nacional de Seguretat de la Circulació Vial, funcionarà en ple o en comissió permanent, i tindrà comissions a les comunitats autònomes, i també una comissió per a l?estudi del trànsit i la seguretat vial en vies urbanes.  
Atés que es tracta d'un òrgan de coordinació, el reial decret determina la participació de les comunitats autònomes: cinc representats a la Comissió de Trànsit i Seguretat de la Circulació Vial a la Comunitat Valenciana i un representant, triat d'entre els cinc anteriors, en el ple del consell.  
Per tant, una vegada fixada la participació de les comunitats autònomes, cal designar els representants de la Generalitat Valenciana, en l?esmentat consell.  
Per tot això, a proposta del Conseller d'Obres Públiques, Urbanisme i Transports i amb la deliberació prèvia del Govern Valencià, en la reunió del dia 15 d'octubre de 1991,  
DECRETE:  
Article únic  
La participació de la Generalitat Valenciana en la Comissió de Trànsit i Seguretat de la Circulació Vial a la Comunitat Valenciana, i en el ple del Consell Superior de Trànsit i Seguretat de la Circulació Vial, regulada pel Reial Decret 1124/1991, de 12 de juliol, es configura de la manera següent:  
A) Comissió de Trànsit i Seguretat de la Circulació Vial a la Comunitat Valenciana:  
- El Director General d'Obres Públiques, de la Conselleria d'Obres Públiques, Urbanisme i Transports, o persona en qui delegue.  
- El Director General d'Interior, de la Conselleria d'Administració Pública, o persona en qui delegue.  
- El Director General de Centres i Promoció Educativa, de la Conselleria de Cultura, Educació i Ciència, o persona en qui delegue.  
- El Director General de Planificació Sanitària, de la Conselleria de Sanitat i Consum, o persona en qui delegue.  
- El Director General d?Indústria i Energia, de la Conselleria d?Indústria, Comerç i Turisme, o persona en qui delegue.  
B) Ple del Consell Superior de Trànsit i Seguretat de la Circulació Vial:  
- El Director General d'Obres Públiques, de la Conselleria d'Obres Públiques, Urbanisme i Transports, o persona en qui delegue.  
DISPOSICIO FINAL  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 15 d'octubre de 1991.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports, EUGENIO L.BURRIEL DE ORUETA


Còpia Permalink ELI